**Kagu Eesti Innovatsioonikeskus MTÜ (KEIK)**

**Kagu Eesti ettevõtlusinkubaatori tegevuse korraldamise kord**

**Kagu Eesti ettevõtlusinkubaatoris ruumide üürile andmise kord**

**1. peatükk**

**ÜLDSÄTTED**

**§ 1.  Reguleerimisala, eesmärk, põhimõisted, teenused**

(1) Kagu Eesti inkubaator (edaspidi *inkubaator*) on on majanduslik ja sotsiaalne üksus, mis on loodud uue ettevõtluse kasvu ja edu kiirendamiseks komplekse ettevõtluse arendamise programmi kaudu. *Programmi kestus on 01.01.2024-30.08.2026*. Programm on kaasrahastatud EL toel meetmest [Atraktiivne piirkondlik ettevõtlus- ja elukeskkond](https://www.rtk.ee/meede-atraktiivne-piirkondlik-ettevotlus-ja-elukeskkond). Programmi toel loodav inkubaator on keskus, kus Partnerid pakuvad alustavale ja tegutsevatele ettevõtjale teadmisi (Tehnopol, Võrumaa Arenduskeskus), keskkonda (Neveri OÜ) ja vahendeid ning koostöövõrgustikku (KEIK), et toetada ettevõtete arengut.

(2) Inkubaatori peamised eesmärgid on:

1) luua toetav ettevõtlus- ja innovatsioonikeskkond;

2) toetada jätku- ja kasvusuutlike ettevõtete teket ning arengut;

3) toetada lisandväärtuse kasvu toodetes ja teenustes (rohe-, digi-, tehnoloogia arengu kaudu)

4) vähendada alustava ettevõtte stardi- ja arenguriske (*soft landing)*;

5) arendada inkubaatoris asuvate eri ettevõtjate erinevusest ja koostoimimisest tekkivat sünergiat.

(3) Põhimõisted:

1) teenus – inkubaatori osutatavate sihipäraste tegevuste kogum;

2) taotlus – inkubatsiooniteenuse saamiseks esitatud vormikohane kirjalik avaldus koos äriidee kirjeldusega;

3) taotleja – taotluse esitanud juriidiline või füüsiline isik;

4) eelinkubant –eelinkubatsiooni­protsessis/koolitusel osalev ettevõtja või eraisik;

5) inkubant – inkubaatori ettevõte, kellele on hindamiskomisjoni (Tehnopol, KEIK) otsusega antud inkubandi staatus ning kellega on sõlmitud inkubatsiooniprogrammi (Tehnopol) leping, mentorteenusel oleb ettevõtja kellega on sõlmitud mentorteenuse leping (Võrumaa Arenduskeskus);

6) **eelinkubatsioon** – 2 päevane koolitus (Tehnopol), mis ärgitab äriideed leidma või olemasolevat äriideed arendama ning loob head eeldused inkubatsiooniprogrammi kandideerimiseks ;

7) **inkubatsiooniruumid** – kaasaegne füüsiline keskkond (Neveri OÜ uus tootmis- ja teenindushoone);

8) **inkubatsiooniprogramm** – koolitusprogramm koos mentorlusega (Tehnopol), kestus **6 kuud**, ettevõtjale laiapõhjaline toetus idee elluviimiseks; perioodi joksul toimub kolm vooru; vooru pääseb viis ettevõtet;

9) **inkubaatori mentorteenus** – Võrumaa Arenduskeskuse poolt pakutav inkubatsiooniprogrammi väline **1 aastane mentorteenus** alustavatele ettevõttetele ja tegutsevatele ettevõtetele, kel plaan minna järgmisele arengutasemele.

10) **konsultant/mentor** – inkubaatori mentor-konsultant (Võrumaa Arenduskeskus);

11) partner – inkubaatori teenust osutav liige

12) hindamiskomisjon – Partnerite poolt moodustatud komisjon 1) inkubatsiooniprogrammi (Tehnopol, KEIK) ja 2) inkubatsiooniruumide (Neveri OÜ, KEIK, VAK) taotluste hindamiseks.

**§ 2.  Teenus**

(1) **Inkubaatori pakutavad teenused on** **eelinkubatsioon, inkubatsiooniprogramm**  (**keik.ee/inkubatsiooniprogramm), mentorteenus (**[**vorumaa.ee**](https://vorumaa.ee)**), ruumilahendus (keik.ee/inkubatsiooniruumid) ettevõtjale.**

Inkubatsiooniteenus sisaldab ka järgmist:

1) koolitused;

2) äriidee analüüs – äriidee turusuutlikkuse, eduperspektiivide ja esmase ressursivajaduse ning ettevõtjaoskuste hindamine;

3) ettevõtte arengu seire koos tagasisidega;

4) ettevõtlusnõustamine;

5) erikoolitused aktuaalsetel teemadel, sh info- ja kontaktseminarid;

6) tugiteenuste ja valdkonnapõhiste konsultatsioonide vahendamine;

7) informatsiooni vahendamine koolituste, kontaktürituste ja ettevõtluse tugiorganisatsioonide kohta;

8) vastuvõtu konsultandi/mentori teenus;

9) abi projektide ja taotluste koostamisel ning rahastamisallikate leidmisel;

10) abi koostööpartnerite leidmisel;

11) abi firmateabe levitamisel.

(6) Ruumiteenus sisaldab järgmist:

1) tootmis- ja teenindusruumi üürimine inkubantidele, alustavale ettevõtjale või tegutsevale ettevõtjale kel kasvuplaanid;

2) sisustatud nõupidamisruumi üürimise võimaldamine;

5) sideteenused – telefoniside ja internetiühenduse loomise võimaldamine;

6) kommunaalteenused – küte, elekter, vesi ja kanalisatsioon, prügivedu, ruumide koristamine ning valve.

7) haldusteenused

(8) tootmis- ja teenindushoone teenuse kasutamise aluseks on Partneriga sõlmitud äriruumi üürileping.

(9) vabade ruumide olemasolu korral on Partneriga õigus sõlmida äriruumi üürileping taotlejaga, kes soovib inkubaatori ruume üürida enne inkubandi staatuse saamist.

(10) Vabade äriruumide olemasolu korral on Partneriga õigus sõlmida äriruumi üürileping ettevõttega, kellel ei ole või kes ei taotle inkubandi staatust kuid kelle tegevus mitmekesistab ettevõtluskeskkonda s.h kelle teenuseid kasutavad piirkonna ettevõtjad.

(11)Vabade äriruumide üürileping mitteinkubandile peab olema sõlmitud korralise ülesütlemise etteteatamise ajaga mitte vähem kui 6 (kuus) kuud.

(12) Teenuseid osutades tagatakse läbipaistev teenusehind (üüri- ja kommunaalmaksed) ja teenuse avalik kättesaadavus

**2. peatükk**

**TAOTLUSE MENETLEMINE NING INKUBANDI STAATUSE ANDMINE**

**§ 3.  Nõuded taotlejale**

(1) Taotlejaks võib olla residendist või mitteresidendist juriidiline isik või füüsilisest isikust ettevõtja.

(2) Juriidiline isik või füüsilisest isikust ettevõtja peab vastama järgmistele tingimustele:

1) taotleja esmasest registreerimisest ei ole möödunud rohkem kui kaks aastat (füüsilisest isikust ettevõtjal arvestatakse esmast äriregistris registreerimise aega);

2) taotleja esmasest registreerimisest võib olla möödunud rohkem kui kaks aastat juhul, kui soovitakse inkubatsiooniteenust uue, kõrge lisandväärtusega, toote/teenuse arendamist;

3) taotleja võib olla teise juriidilise isiku tütarettevõte Eesti Vabariigi õigusaktide tähenduses juhul, kui soovitakse inkubatsiooniteenust uue, kõrge lisandväärtusega, toote/teenuse arendamist;

5) taotlejal puuduvad maksuvõlad;

6) taotleja suhtes ei ole algatatud likvideerimis- ega pankrotimenetlust.

(3) Taotleja põhitegevusvaldkonnad ei või olla Euroopa Parlamendi ja nõukogu määruse (EL) 2021/1056 artiklis 9 nimetatud tegevustega:

1) tubakatoodete tootmine ja turustamine;

2) hasartmängude ja kihlvedude korraldamine;

3) tuumajaama tegevuse lõpetamine või nende rajamine;

4) komisjoni määruse (EL) nr 651/2014 (18) artikli 2 punktis 18 määratletud raskustes olevad ettevõtjaid, välja arvatud juhul, kui see on lubatud ajutiste riigiabi reeglite kohaselt, mis on kehtestatud erandlike olukordade käsitlemiseks, või vähese tähtsusega abi kontekstis, et toetada energiasüsteemi ümberkujundamise protsessi raames energiakulusid vähendavaid investeeringuid;

5) investeeringuid, mis on seotud fossiilkütuste tootmise, töötlemise, transpordi, jaotuse, ladustamise või põletamisega.

**§ 4.  Taotluse menetlemine**

(1) Taotlus esitatakse Partnerite hindamiskomisjonile allkirjastatud paberdokumendina inkubaatori asukohta (KEIK, Räpina mnt 12 Võru) või digitaalallkirjaga varustatult e-posti aadressile keik@keik.ee

(2) Otsuse taotleja inkubatsiooniprogrammi, ruumide üürimise kvalifitseerumise või mittekvalifitseerumise kohta teeb hindamiskomisjon 10 tööpäeva jooksul.

(3) Hindamisel kasutatakse alljärgnevaid komponente:

1) toode ja/või teenus;

2) juhtkond ja personal;

3) turg ja konkurents;

4) finantseerimine;

5) äriplaani kvaliteet.

(4) Hindamisel eelistatakse projekte, mis aitavad kaasa ühe või mitme järgmise näitaja saavutamisele:

1) ettevõtte elujõulisus, ambitsioonikus ja kasvuvõimalused;

2) töökohtade suur arv, keskmisest kõrgemad palgad;

3) kõrge lisandväärtus

4) innovatiivne demo- või piloottootmine täismahus tootmisprotsessi testimiseks

**§ 5.  Hindamiskomisjon**

(1) Hindamiskomisjoni kuulub kaks kuni viis liiget. Hindamiskomisjoni liikmeteks on teenust osutavate Partnerite eksperdid.

(2) Hindamiskomisjoni ülesanded ja otsustuspädevus:

1) taotlejale inkubandi staatuse andmine või andmata jätmine; inkubatsioonihoones ruumide üürilepingu sõlmimine või mittesõlmimine;

(3) Hindamiskomisjoni koosolekud kutsub kokku ja hindamiskomisjoni tööd korraldab KEIK. Hindamiskomisjoni otsused võetakse vastu kohalviibivate hindamiskomisjoni liikmete poolthäälteenamusega. Häälte võrdse jagunemise korral on otsustav hindamiskomisjoni esimehe hääl.

(8) KEIK teavitab taotlejat hindamiskomisjoni otsusest kirjalikult viieteistkümne tööpäeva jooksul arvates otsuse vastuvõtmisest.